Tenzije posle samita EU
Uprkos jedinstvu koje je javno iskazano proteklog vikenda, ispod površine i dalje "ključa" posebno između Francuske i Velike Britanije
Uprkos jedinstvu koje je javno iskazano na samitu proteklog vikenda, tenzije i dalje “ključaju” ispod površine. Naslovi u francuskoj štampi ukazuju na razdor izmedju njihovog predsednika i nemačke kancelarke Francuski ministar finansija  u ponedeljak je insistirao da se razgovori kreću u dobrom smeru. Evropske banke biće primorane da obezbede stotinu milijardi evra novog kapitala da bi se zaštitile od gubitaka. Uz to, od kreditora će se zatražiti da otpišu mnogo više od 21 odsto grčkog duga, koliko je dogovoreno u julu. Najveću prepreku predstavlja potreba da se ojača evropski fond za finansijsko spasavanje. Analitičari kažu da je trenutna suma od 440 milijardi evra premala da se spasu Španija ili Italija, u slučaju da zapadnu u nevolju. Francuski predsednik  predložio je novi način za podizanje prihoda EU. Britanija, koja nije deo evrozone, protivi se takvom porezu, jer se njena ekonomija u znatnoj meri oslanja na finansijske usluge. Premijer  kaže da članice koje koriste jedinstvenu valutu ne bi trebalo da diktiraju politiku celoj Uniji. Tenzija izmedju Britanije I Francuske raste. Neki mediji su preneli da je Sarkozi britanskom premijeru rekao – doslovno - U medjuvremenu, Kameron bije evropsku bitku i u inostranstvu i kod kuće. Pobunjeni poslanici iz njegove Konzervativne stranke žele da se raspiše nacionalni referendum o izlasku iz Evropske unije. Premijer kaže da je Evropa uzburkana i da sada nije vreme da Britanija izaziva dodatne probleme. Evropski lideri ponovo se sastaju u sredu da dovrše sporazum o spasavanju Grčke. Mnogi se nadaju da će to označiti početak kraja evropske dužničke krize.